ΓΡΑΠΤΗ ΕΡΩΤΗΣΗ E-2709/96 υποβολή: Wolfgang Nuίbaumer (NI) προς την Επιτροπή (16 Οκτωβρίου 1996)

Θέμα: Έγκριση ενίσχυσης ύψους 1,59 δισ. σελλινίων προς τον όμιλο εταιριών αθλητικών ειδών ΗΤΜ

Η Ευρωπαϊκή Επιτροπή ενέκρινε τη χορήγηση κρατικής ενίσχυσης ύψους 1,59 δισ. σελλινίων στον όμιλο εταιριών αθλητικών ειδών ΗΤΜ από τις 30 Ιουλίου 1996.

1. Ποιούς όρους έπρεπε να πληροί o όμιλος αθλητικών ειδών ΗΤΜ για να τoυ εγκριθεί η ενίσχυση;

2. Γνωρίζει η Επιτροπή ότι σε απόσταση 24 χιλιομέτρων η ανταγωνιστική εταιρία ειδών σκί «Kδstle» που ανήκει στον ίδιο κλάδο αναγκάζεται από το Νοέμβριο του 1996 να μεταφέρει το 60% της παραγωγής της στην Σλοβενία λόγω του κόστους παραγωγής;

Στόχος της χορήγησης της εν λόγω ενίσχυσης στον όμιλο ΗΤΜ αποτελεί η αποφυγή της κατάργησης θέσεων εργασίας στην εταιρία ΗΕΑD χάρη στην αποτροπή της μεταφοράς του 60% της παραγωγής στο εξωτερικό;

Αν ναι, ποιάς αντιμετώπισης θα πρέπει να τύχει αυτή η απόφαση από πλευράς πολιτικής ανταγωνισμού αν ληφθεί υπόψη η κατάσταση της γειτονικής ανταγωνιστικής εταιρίας «Kδstle»;

3. Αν όχι, ποιός είναι ο αριθμός των θέσεων που θα καταργηθούν και ποιές θα είναι οι αναμενόμενες συνέπειες για τον όμιλο ΗΤΜ παρά την ενίσχυση που του χορηγήθηκε;

4. Υπάρχει κάποια εγγύηση ότι τα προϊόντα του ομίλου ΗΤΜ, παρά την ενίσχυση που του χορηγήθηκε, δεν θα διατεθούν στην αγορά σε τιμές κάτω του κόστους, όπως συνέβη κατά το παρελθόν;

Απάντηση του κ. Van Miert εξ ονόματος της Επιτροπής (21 Νοεμβρίου 1996)

1. Η ενίσχυση εγκρίθηκε υπό τους ακόλουθους όρους:

- εφαρμογή του σχεδίου αναδιάρθρωσης με τη μορφή που είχε όταν υποβλήθηκε στην Επιτροπή 7

- διαβίβαση τακτικών εκθέσεων σχετικά με την επιτευχθείσα πρόοδο και την τήρηση του σχεδίου αναδιάρθρωσης καθώς και υπολογή των ετήσιων λογαριασμών των επιχειρήσεων του ομίλου μέχρι και το 1999 7

- μείωση της παραγωγικής ικανότητας όπως προβλέπεται στο σχέδιο αναδιάρθρωσης 7

- εισφορά κεφαλαίου από την Eliasch στην HTM ύψους 25 εκατ. αυστριακών σελινίων το αργότερο 1 μήνα μετά την απόφαση της Επιτροπής 7

- εισφορά κεφαλαίου από την Eliasch στην HTM ύψους 275 εκατ. αυστριακών σελινίων το αργότερο μέχρι την 31 Δεκεμβρίου 1998 7

- εισφορά πρόσθετου εταιρικού κεφαλαίου ύψους τουλάχιστον 600 εκατ. αυστριακών σελινίων μέσω διεθνούς δημόσιας διάθεσης ή μέτρων ανάλογου αποτελέσματος το αργότερο μέχρι το τέλος του 1999.

- απαγόρευση της μεταφοράς ζημιών ισόποσων της ενίσχυσης ώστε να εκπεσθούν από το φορολογητέο κέρδος.

2. Η Επιτροπή πληροφορήθηκε από δημοσιογραφικό δημοσίευμα της 26ης Σεπτεμβρίου 1996 ότι η επιχείρηση Kδstle είχε την πρόθεση να μεταφέρει μέρος της παραγωγής της στη Σλοβενία.

Η Επιτροπή ενέκρινε τη χορήγηση ενίσχυσης αναδιάρθρωσης στην ΗΤΜ με στόχο να επιτρέψει στον εν λόγω όμιλο επιχειρήσεων να αποκαταστήσει τη μακροπρόθεσμη αποδοτικότητά του και κατ' αυτόν τον τρόπο τη βιωσιμότητά του. Μολονότι το σχέδιο αναδιάρθρωσης, στο οποίο βασίζεται η απόφαση της Επιτροπής, προβλέπει μειώσεις της παραγωγής και των θέσεων εργασίας, η Επιτροπή δεν είχε καμία ανάμιξη όσον αφορά τις εν λόγω στρατηγικές αποφάσεις επιχειρησιακού χαρακτήρα.

Ένας από τους όρους που θέτει η Επιτροπή για να εγκρίνει μία ενίσχυση αναδιάρθρωσης είναι ότι πρέπει να αποφευχθούν οι στρεβλώσεις του ανταγωνισμού. Προκειμένου να ελαχιστοποιηθούν οι αρνητικές επιπτώσεις μίας ενίσχυσης στον ανταγωνισμό, απαιτείται η οριστική μείωση και ενδεχομένως κατάργηση των παραγωγικών ικανοτήτων. Το σχέδιο αναδιάρθρωσης της ΗΤΜ προβλέπει ανάλογες μειώσεις όσον αφορά τον εξοπλισμό σκι και τις ρακέτες τέννις.

3. Το σχέδιο αναδιάρθρωσης που υποβλήθηκε στην Επιτροπή προβλέπει μειώσεις της απασχόλησης στα εργοστάσια και τις μονάδες παραγωγής τόσο στην Αυστρία όσο και σε άλλες ευρωπαϊκές χώρες. Δυστυχώς το ακριβές μέγεθος των προβλεπόμενων μειώσεων δεν μπορεί να αναφερθεί, διότι πρόκειται για επιχειρημαικό απόρρητο.

4. Σύμφωνα με το σχέδιο αναδιάρθρωσης η ΗΤΜ θα επικεντρώσει τις δραστηριότητές της σε ορισμένες εξειδικευμένες αγορές και προϊόντα, κυρίως στο τμήμα υψηλής ποιότητας και υψηλών τιμών. Ο συνολικός κύκλος εργασιών θα μειώνεται μέχρι το 1996 και στη συνέχεια θα αυξηθεί ελαφρά. Ωστόσο, το 1995 το επίπεδό του θα εξακολουθεί να είναι χαμηλότερο του 1994. Για το λόγο αυτό, το σχέδιο δεν στηρίζεται σε μια επιθετική πολιτική διάθεσης βάσει χαμηλότερων τιμών.